POROČILO O SLEDENJU POUKA NA ŠOLI IES ALCREBITE V BAZI V ŠPANIJI

V okviru Erasmus+ projekta sva se v času od 23. do 27. maja 2022 Alenka Tomšič in Mirjam Francetič udeležili sledenja pouka na šoli IES Alcrebite v Španiji. Španskim učencem, starim od 12 do 16 let in učiteljem sva predstavili tudi našo šolo z njenimi dejavnostmi in uporabo novih učnih metodologij na različnih področjih ter Slovenijo.

Na šoli sva vsakodnevno sledili učnim uram novih metod učenja in poučevanja s področja digitalnih spretnosti in inkluzije. Učitelji in učenci so nam predstavili inovativna učna okolja, podprta z IKT, kjer uspešno kombinirajo uporabo tradicionalnih metod (Paukova strategija) in digitalnih informacijskih virov ter sposobnosti skupinskega dela pri učencih. Pokazali so, kako z različnimi brezplačnimi programi učiti in motivirati pri poučevanju in učenju. Prikazana so bila digitalna orodja za utrjevanje in preverjanje znanja, igre in animacije za timsko učenje, modeliranje v spletnih programih ter uporabo spletnih aplikacij za predstavitev učnega dela. Skozi aktivnosti sodelovalnih nalog sva poglobili znanje o komunikaciji v tujem jeziku, timskem delu in solidarnosti med kolegi. Okrepili sva kompetence o preprečevanju spletnega nadlegovanja e-varnosti.

Usvojili sva znanja učenja in poučevanja s pomočjo različnih digitalnih aplikacij:

* Google Clasroom
* Genial.ly
* Quizizz
* educaplay
* edpuzzle
* Kahoot
* Burlington English
* Go Orienteering
* SketchUp

Srečali smo se z učenci s posebnimi potrebami. Učitelji so nam predstavili način dela z njimi in učne metode, ki jim pomagajo pri učenju.

Sledenje pri pouku je bilo pestro in zanimivo. Omogočilo nama je razviti lastne sposobnosti reševanja problemov v zabavnem učnem okolju ter razširiti svoj profesionalni razvoj. Pomembna izkušnja je bila, kako učitelji z vso profesionalnostjo in srčnostjo poučujejo učence. Učitelji so pri učenju kreativni, inovativni in domiselni, predvsem pa se trudijo, da imajo pozitiven odnos z učenci.